[{"text_idx": "#000010", "text": "Prosiect sy\u2019n cynnig cyfresi o weithdai creadigol ar gyfer unigolion sy\u2019n cael eu heffeithio gan ddibyniaeth yw Ar y Dibyn. Mae pwyslais y prosiect ar hybu hunan-barch a chreadigrwydd y cyfranogwyr mewn cyfres o dasgau byr a dychmygus. Does dim atebion anghywir, dim ond posibiliadau a chyfle i weld y gorau yn ein gilydd."}, {"text_idx": "#000011", "text": "Mae Ar y Dibyn am roi llais i brofiadau o ddibyniaeth drwy gyfrwng y Gymraeg a chreu gweithiau celfyddydol sy\u2019n ysgytwol a thyner. Yr uchelgais yw rhannu y deunydd creadigol ysbrydoledig sy\u2019n deillio o\u2019r prosiect gyda chynulleidfaoedd gan gyfoethogi dealltwriaeth ac empathi cymdeithas yn ehangach."}, {"text_idx": "#000012", "text": "Mae gennym oll brofiadau amrywiol o ddibyniaeth ac mae brwydrau personol pob unigolyn sy\u2019n dod yn rhan o\u2019r prosiect yn cael eu parchu a\u2019u cadw\u2019n ddiogel. Mae arbenigwyr iechyd proffesiynol ym mhob sesiwn i roi cyngor a chefnogaeth os yw\u2019r angen yn codi."}, {"text_idx": "#000015", "text": "Telerau ac Amodau Llenyddiaeth Cymru"}]